stanford-oval/wikipedia huggingface dataset:
Brendan O’Brien

Brendan O’Brien (s. 23. kesäkuuta 1960 Atlanta) on yhdysvaltalainen musiikkituottaja, joka on tehnyt tuotantotyötänsä vuodesta 1985. Hän nousi kuitenkin suuren musiikkikansan tietoon vasta 1993 Pearl Jam -yhtyeen Vs.-albumin myötä. Hänet tunnetaankin pitkästä yhteistyöstä Pearl Jamin kanssa. Hänen tunnetuimmat tuotoksensa ovat lähinnä 1990- ja 2000-luvun albumeissa. 2000-luvun tunnetuimmat albumin lienevät Bruce Springsteenin albumit The Rising (2002), Devils & Dust (2006) ja Working on a Dream (2009). Hän on myös tuottanut Audioslaven albumin Revelations (2006) ja AC/DC:n albumin Black Ice (2008). Hän myös tuottaa Aerosmithin tulevan albumin.
Tuottajana levyillä

Call of the Wild - The Swinging Richards (1985)
Doug - The Coolies (1988)
You - Uncle Green (1990)
The Big House of Time - Anne Richmond Boston (1990)
Undertown - Right as Rain (1990)
What an Experiment His Head Was - Uncle Green (1991)
Love Songs for the Hearing Impaired - Dan Baird (1991)
Stop! Look & Listen - Right as Rain (1991)
Follow for Now - Follow for Now (1991)
Johnny Law - Johnny Law (1991)
Core - Stone Temple Pilots (1992)
Book of Bad Thoughts - Uncle Green (1992)
Jackyl - Jackyl (1992)
Let It Rock: The Best of the Georgia Satellites - The Georgia Satellites (1993)
Vs. - Pearl Jam (1993)
Dynamite Monster Boogie Concert - Raging Slab (1993)
Bob Dylan's Greatest Hits Volume 3 - Bob Dylan (1993)
Dogman - King’s X (1994)
Necktie Second - Pete Droge (1994)
Purple - Stone Temple Pilots (1994)
Vulture - 3 lb. thrill (1994)
Vitalogy - Pearl Jam (1994)
100% Fun - Matthew Sweet (1995)
Vulture - 3 lb. Thrill (1995)
Deadly Nightshade - The Deadly Nightshades (1995)
Mirror Ball - Neil Young with Pearl Jam (1995)
Point - Ernie Dale (1995)
Unshaven: Live at Smith's Olde Bar - Billy Joe Shaver (1995)
Buffalo Nickel - Dan Baird (1996)
Eventually - Paul Westerberg (1996)
Evil Empire - Rage Against the Machine (1996)
Find a Door - Pete Droge and the Sinners (1996)
No Code - Pearl Jam (1996)
Tiny Music... Songs from the Vatican Gift Shop - Stone Temple Pilots (1996)
Blue Sky on Mars - Matthew Sweet (1997)
Resigned - Michael Penn (1997)
Spacey & Shakin' - Pete Droge (1997)
Yield - Pearl Jam (1998)
Dangerman - Dangerman (1998)
No. 4 - Stone Temple Pilots (1999)
Issues - KoЯn (1999)
The Battle of Los Angeles - Rage Against the Machine (1999)
Bachelor No. 2 - Aimee Mann (2000)
Conspiracy Of One - The Offspring (2000)
Shangri-La Dee Da - Stone Temple Pilots (2001)
Drops of Jupiter - Train (2001)
Tragic Show - Brand New Immortals (2001)
Waste of Skin - Spike 1000 (2001)
The Flying Tigers - Flying Tigers (2002)
Future Shock - Sinisstar (2002)
Jinx - Quarashi (2002)
Great Ocean Road - Ether (2002)
lovehatetragedy - Papa Roach (2002)
The Rising - Bruce Springsteen (2002)
Flooze - Your Name Here... (2002)
My Private Nation - Train (2003)
Splinter - The Offspring (2003)
The Thorns - The Thorns (2003)
A Crow Left of the Murder - Incubus (2004)
Alive at Red Rocks - Incubus (2004)
Drive - Graham Colton Band (2004)
Welcome to the North - The Music (2004)
Devils and Dust - Bruce Springsteen (2005)
Rebel, Sweetheart - The Wallflowers (2005)
All the Stars and Boulevards - Augustana (2005)
Shine - Trey Anastasio (2005)
For Me, It's You - Train (2006)
Revelations - Audioslave (2006)
Light Grenades - Incubus (2006)
One Man Revolution - The Nightwatchman (2007)
The Sun and the Moon - The Bravery (2007)
Libertad - Velvet Revolver (2007)
Magic - Bruce Springsteen (2007)
The Fabled City - Tom Morello: The Nightwatchman (2008)
Sweat It Out - The Pink Spiders (2008)
No Regrets - Set it Off (2008)
Too Human - Lounge fly (2008)
Black Ice - AC/DC (2008)
Working on a Dream - Bruce Springsteen (2009)
Crack the Skye - Mastodon (2009)
III - Billy Talent (2009)
Dark Is the Way, Light Is a Place - Anberlin (2010)
Cascada

| Cascada |
| --- | --- |
 Cascadan laulaja, Natalie Horler vuonna 2011
Tiedot
Toiminnassa:  2004–
Tyylilaji:  eurodance, dance commercial trance
Kotipaikka:   Berliini, Saksa
Laulukieli:  englanti
Jäsenet:  Natalie Horler, Laulu   DJ Manian, DJ/Tuottaja   Yanou, DJ/Tuottaja  
Levy-yhtiö:  Andorfine   Robbins Entertainment   Zooland Records   AATW  
Aiheesta muualla
Kotisivut
Infobox OKNimi-testi OK: 
Cascada on saksalainen Berliinistä kotoisin oleva eurodance-ryhmä, johon kuuluvat laulaja Natalie Horler sekä DJ/tuottajat DJ Manian ja Yanou. Bändin aikaisempi nimi oli Cascade, mutta juridisista syistä se piti vaihtaa. Vanhan nimen voi löytää singlen ”Miracle” nyt jo pois myynnistä vedetyistä laitoksista. Bändin nykyinen nimi Cascada on espanjaa ja tarkoittaa vesiputousta. Cascada esiintyi Helsingin the Circus -clubilla 17. syyskuuta 2010 ja on tehnyt useita esiintymisiä Suomessa myös sen jälkeen.
Cascada edusti Saksaa Euroviisuissa 2013 kappaleella ”Glorious”.
Diskografia > Albumit

21. helmikuuta 2006: Everytime We Touch
11. marraskuuta 2006: The Remix Album
5. joulukuuta 2007: Perfect Day
6. heinäkuuta 2009: Evacuate the Dancefloor
2011: Original Me
2012: It's Christmas Time
2012: Back on the Dancefloor
2013: The best of Cascada
2013: Acoustic sessions
Diskografia > Singlet

| 0 | 1 | 2 |
| --- | --- | --- |
|  Miracle (2004)  Bad Boy (2004)  Everytime We Touch (2005)  How Do You Do! (2005)  Truly Madly Deeply (2006)  A Neverending Dream (2006)  Wouldn't It Be Good (2006)  Ready for Love (2006)  What Hurts the Most (2007)  What Do You Want from Me? (2008)  Because the Night (2008)  Faded (2008)  |  Perfect Day (2009)  Evacuate the Dancefloor (2009)  Fever (2009)  Dangerous (2009)  Pyromania (2010)  Night Nurse (2010)  San Francisco (2011)  Au Revoir  (2011)  Summer of Love (2012)  The Rhythm of the Night (2012)  Glorious (2013)  The World Is in My Hands (2013)  |  Blink (2014)  Madness (2014)  Reason (2015)  Run (2017)  Playground (2017)  Back for Good (2018)  Like the Way I Do (2019)  I’m Feeling It (In the Air) (2020)  One Last Dance (2021)  Never Let Me Go (Timmy Trumpetin ja Harris & Fordin kanssa) (2021)  |
Aiheesta muualla

Cascadan virallinen sivusto
Cascada Myspacessa (englanniksi)
Chendo

| Henkilötiedot |
| --- | --- | --- | --- |
Koko nimi: Miguel Porlán Noguera
Syntymäaika: 12. lokakuuta 1961 (ikä 62)
Syntymäpaikka: Totana, Espanja
Pelipaikka: laitapuolustaja
Pituus: 175 senttimetriä
Junioriseurat
1977–1979: Real Madrid
Seurat
| Vuodet | Seura | O | (M) |
| 1979–1983 | Castilla | 67 | (1) |
| 1982–1998 | Real Madrid | 363 | (3) |
| Yhteensä | Yhteensä | 430 | (4) |
Maajoukkue
| 1986–1992 | Espanja | 26 | (0) |
 Seurajoukkueuran tilastot kattavat vain kansalliset sarjat.
Miguel Porlán Noguera eli Chendo (s. 12. lokakuuta 1961 Totana, Murcian maakunta, Espanja) on espanjalainen entinen jalkapalloilija. Hän edusti koko ammattilaisuransa Real Madridia.
Ura

Chendo aloitti jalkapalloilun Totanassa koulunsa joukkueissa. Syyskuussa 1977 hän osallistui pääkaupungin suurseuran Real Madridin koetilaisuuteen, jossa hän vakuutti seuran edustusjoukkueen silloisen valmentajan Luis Molownyn. Pian tämän jälkeen hän liittyi seuran juvenil-juniorijoukkueeseen, josta hän nousi kolmen vuoden päästä Segunda Divisiónissa pelanneeseen reservijoukkueeseen Castillaan. Chendo ja useat muut reservijoukkueen pelaajat saivat tilaisuutensa tehdä ensiesiintymisensä Real Madridin edustusjoukkueessa 11. huhtikuuta 1982 ottelussa Castellónia vastaan, kun ammattilaispelaajat lakkoilivat. Kaudella 1982–1983 hän pelasi kolmessa liigacupin ottelussa.
Kaudella 1983–1984 Chendo nousi suurempaan rooliin Juan Josén loukkaannuttua, ja hän otti pian oikean laitapuolustajan tontin omakseen useiksi vuosiksi. Kaudella 1985–1986 Chendo saavutti ensimmäisen seitsemästä Espanjan pääsarjamestaruudestaan, joiden lisäksi hän voitti urallaan myös Espanjan cupin, Espanjan liigacupin, Espanjan supercupin ja UEFA Cupin. Kirkkain kruunu tuli hänen pelaajauransa viimeisellä kaudella 1997–1998, jolloin hän oli mukana voittamassa Mestarien liigaa. Hän pelasi Real Madridissa yhteensä 463 virallista ottelua, joista 363 Espanjan pääsarjassa.
Espanjan maajoukkueessa Chendo pelasi 26 ottelua vuosina 1986–1990. Maajoukkue-ensiesiintymisensä hän teki ystävyysottelussa Neuvostoliittoa vastaan 22. tammikuuta 1986. Chendo otti osaa vuosien 1986 ja 1990 MM-kilpailuihin, joista jälkimmäisessä hän pelasi kaikissa Espanjan otteluissa.
Pelaajauransa jälkeen Chendo on toiminut Real Madridin edustusjoukkueen delegaattina.
Saavutukset

Primera División (7): 1986, 1987, 1988, 1989, 1990, 1995, 1997
Copa del Rey (2): 1989, 1993
Supercopa de España (5): 1988, 1989, 1990, 1993, 1997
Copa de la Liga (1): 1985
Mestarien liiga (1): 1998
UEFA Cup (2): 1985, 1986
Chordáki

| Chordáki Χωρδάκι |
| --- | --- |
 Chordáki
 Koordinaatit: 35°33′7″N, 24°9′48″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401020501
Korkeus:  230 m
Väkiluku (2011):  259
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chordáki (kreik. Χωρδάκι, kath.kreik. Χωρδάκιον, Chordákion) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 259 (vuonna 2011).
Gouvernéton luostari (Moní Kyrías ton Angélon Gouvernétou).
Chordákin kylä sijaitsee Akrotírin niemimaalla Sklóka-vuoren juurella noin 19 kilometriä itäkoilliseen Chanián kaupungista. Se on rakennettu noin 230 metrin korkeuteen merenpinnasta laskettuna. 1800-luvulla kylän nimimuotona esiintyy Choridáki (Χωριδάκι). Chordáki muodostaa myös laajemman kyläyhdyskunnan (Τοπική Κοινότητα Χωρδακίου, Topikí Koinótita Chordakíou), johon kuuluvat varsinaisen Chordákin kylän lisäksi Akrópolin kylä sekä Gouvernéton luostari (Moní Kyrías ton Angélon Gouvernétou). Koko yhdyskunnan väkiluku on 266.
Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Victor Agbanou

Victor Agbanou (s. 23. joulukuuta 1945 Lokossa Ranskan Dahomey) on beniniläinen roomalaiskatolinen piispa. Hänet vihittiin papiksi Lokossan hiippakuntaan 10. elokuuta 1974 ja nimitettiin sen piispaksi 5. heinäkuuta 2000. Piispaksi vihkiminen seurasi 4. marraskuuta. Pääkonsekraattorina toimi Bernardin Gantin, jota avustivat Jean Marie Louis Bonfils ja Paul Kouassivi Vieira.
Casilinum

Casilinum on muinainen kaupunki, joka sijaitsee Campanian alueella Italiassa. Antiikin aikaan sillä oli strategista merkitystä, koska se sijaitsi Via Appian ja Via Latinan risteyksessä. Nykyään samalla paikalla sijaitsee Capuan kaupunki.
Campanian kartta
Historia

Hannibal valtasi Casilinumin roomalaisilta 215 eaa.
Vesku Jokinen & Sundin pojat

Vesku Jokinen & Sundin pojat on vuonna 2012 perustettu suomalainen coverkappaleita soittava rockyhtye. Yhtye sai alkunsa kun Klamydian laulusolisti Vesku Jokinen ryhtyi kokoamaan yhtyettä soololevylleen. Jokisen lisäksi yhtyeeseen kuuluvat kitaristi Joakim Kulju sekä Elonkerjuun rumpali Lenni Paarma ja basisti Antero Naali. Yhtyeen esikoisalbumi Juuret julkaistiin 25. huhtikuuta 2012.
Diskografia > Albumit

Juuret (25. huhtikuuta 2012)
Lomalla (6. kesäkuuta 2014)
Diskografia > Singlet

”Olen suomalainen” (2012)
”Kesän lapsi" (2014)
Kokoonpano

Vesku Jokinen – laulu
Joakim Kulju – kitara
Antero Naali – basso
Lenni Paarma – rummut
Verdun

| Verdun |
| --- | --- |

 vaakuna
 Verdun
 Koordinaatit: 49°9′43.2″N, 5°23′15.4″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Kantoni:  1. ja 2. kantoni
Hallinto:  
 – Hallinnon tyyppi:  Kunta
 – Pormestari:  Samuel Hazard
Pinta-ala:  
 – Kokonaispinta-ala:  31,0 km²
Väkiluku (2018):  17 161
 – Väestötiheys:  553 as./km²
Aikavyöhyke:  UTC+1
 – Kesäaika:  UTC+2
 
 www.verdun.fr 
Infobox OKVirheellinen NIMI-arvo: 
Verdun (muinaissaksa: Wirten, kaupungin virallinen nimi ennen vuotta 1970 oli Verdun-sur-Meuse) on Maasjoen rannalla Meusen departementissa Lorrainen alueella Koillis-Ranskassa sijaitseva kaupunki. Vuonna 2018 kaupungissa oli 17 161 asukasta. Kaupungin pinta-ala on 31,0 neliökilometriä.
Quai de Londres, joka on nimetty Lontoon kunniaksi Britannian avustettua Verdunin jälleenrakentamisessa.
Verdun oli gallialaisten perustama, mutta se roomalaistui myöhemmin. Kaupungin latinankielinen nimi oli Verodunum. Neljänneltä vuosisadalta asti kaupungissa on sijainnut piispanistuin.[lähde? ] Vuonna 843 kaupungissa solmittu Verdunin sopimus jakoi frankkien valtakunnan kolmeen osaan Kaarle Suuren pojanpoikien kesken. Verdun kuului Lotharingiaan ja siitä, kuten koko Lorrainesta, tuli kiistakapula Ranskan ja Saksan välillä yli tuhannen vuoden ajaksi. Ensimmäisen maailmansodan aikana vuonna 1916 kaupungin alueella käytiin tuhoisa Verdunin taistelu. Kaupunkia pommitettiin myös toisessa maailmansodassa.
Aiheesta muualla

Kuvia tai muita tiedostoja aiheesta Verdun Wikimedia Commonsissa
Bulvaani

Bulvaani eli haamuostaja on ostaja, joka ostaa tilauksesta hyödykkeitä (tavallisesti osakkeita) vain myydäkseen ne heti eteenpäin tilaajalleen. Bulvaaneja voidaan käyttää tilanteessa, jossa osakkeiden merkintää tai ostoa henkilöä kohti on rajoitettu. Niitä voidaan myös hyödyntää tilanteessa, jossa epäillään että myyjällä on aikomus kohdella tuntemaansa ostajaa tai myyjää epäedullisesti, jolloin bulvaanina toimiva neutraali kolmas osapuoli hoitaa kaupan. Esimerkiksi varakkaaksi tiedetyltä ostajalta saatettaisiin pyytää enemmän kuin muilta, jolloin tämä ei saa hankittua haluamaansa käypään hintaan.
Bulvaanina voi toimia luonnollinen henkilö tai yritys. Suomen oikeuden mukaan bulvaanisuhde ei lähtökohtaisesti ole kielletty, mutta sen avulla ei voida välttää vero-oikeudellisia velvollisuuksia.
Bulvaaneita voidaan käyttää myös vallattaessa yhdistyksiä tai osuuskuntia. Tällöin bulvaani on henkilö, joka liittyy yhdistykseen tai osuuskuntaan pelkästään valtaamistarkoituksessa.
Bulvaani voi tarkoittaa myös metsästyksessä käytettävää houkutuslintua. Sana on tullut lainana balttilaisten kielten kautta venäjän sanasta bolvan, joka tarkoittaa tyhmyriä.
Choranthias

| Choranthias |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Koruahvenet Anthiinae
Suku::  Choranthias  Anderson & Heemstra, 2012
Katso myös
   Choranthias Wikispeciesissä   Choranthias Commonsissa 
Infobox OKNimi-testi OK: 
Choranthias on meriahventen (Serranidae) heimoon kuuluva Atlantin valtamereltä tavattava kalasuku. Sen tieteellinen nimi viittaa suvun lajien katkonaiseen kylkiviivaan. Suvun tyyppilaji on Choranthius tenuis. Choranthias-lajeilla on kylkiviivallaan 46–67 suomua. Sukuun luetaan seuraavat kaksi lajia:
Choranthias salmopunctatus (Lubbock & Edwards, 1981)
Choranthius tenuis (Nichols, 1920)
Bulqizën piirikunta

| Bulqizën piirikunta Rrethi i Bulqizës |
| --- | --- |
 Sijainti
Valtio:  Albania
Lakkautettu:  2000
Hallinto:  
 – hallinnollinen keskus:  Bulqizë
Pinta-ala:  718 km²
Väkiluku (2001):  42 985
 – väestötiheys:  59,9 as./km²
Bulqizën piirikunta (alb. Rrethi i Bulqizës) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 718 neliökilometriä ja vuoden 2001 väestönlaskennassa siellä oli 42 985 asukasta.
Piirikuntaan kuuluivat seuraavat kunnat: Bulqizë, Fushë-Bulqizë, Gjoricë, Martanesh, Ostren, Shupenzë, Trebisht ja Zerqan. Pääkaupunkina toimi Bulqizë.
Casimir Ehrnrooth

| Casimir Ehrnrooth> Henkilötiedot |
| --- | --- |
Muut nimet:  Göran Albert Casimir Ehrnrooth
Syntynyt: 6. huhtikuuta 1931 Helsinki
Kuollut: 8. heinäkuuta 2015 (84 vuotta) Mallorca, Espanja
Arvonimi: vuorineuvos
Muut tiedot
Puoliso:  Eva Kristina Katarina Reenpää Ann-Mari Horelli
Vanhemmat:  Göran Ehrnrooth Louise von Julin
Lapset:  Henrik Ehrnrooth Johanna Ehrnrooth Georg Ehrnrooth Carl-Gustaf Ehrnrooth
Göran Albert Casimir Ehrnrooth (6. huhtikuuta 1931 Helsinki – 8. heinäkuuta 2015 Mallorca, Espanja) oli suomalainen liike-elämän vaikuttaja ja vuorineuvos. Uransa aikana Ehrnrooth toimi useissa liike-elämän johtotehtävissä, kuten Nokian hallituksen puheenjohtajana ja UPM-Kymmenen sekä sitä edeltäneiden metsäyhtiöiden, ja Nordean (Merita-Nordbanken) edeltäjien hallituksissa.
Ehrnrooth oli Pohjoismaiden Yhdyspankin (myöhemmin Suomen Yhdyspankki Oy) entisen pääjohtajan Göran Ehrnroothin poika. Hän on koulutukseltaan lainopin kandidaatti.
Valmistuttuaan Ehrnrooth toimi ensin asianajajana, mutta vuonna 1958 hänestä tuli Oy Petko Ab:n toimitusjohtaja. Petko oli Ehrnroothin suvun hallinnoima öljy-yhtiö.
Ehrnrooth pääsi ensimmäisen kerran pörssiyhtiön hallitukseen 1950-luvulla, mutta vuonna 1962 hän siirtyi Helsingistä Lauritsalan kauppalaan Kaukaan paperitehtaan johtajaksi. Hän nousi Kaukaan toimitusjohtajaksi enonsa Jacob von Julinin jälkeen.
Kaukas ja Kymi-Strömberg yhdistyivät vuonna 1985 Kymmene Oy:ksi, josta tuli Suomen suurin metsäteollisuusyhtiö. Ehrnrooth toimi fuusioiden kautta muodostuneen UPM-Kymmenen hallituksessa aina vuoteen 1999 saakka. Kuitenkin hänen ehkä vaikutusvaltaisin hallituspaikkansa oli matkapuhelinyhtiö Nokian hallituksen puheenjohtajuus 1989–1999. Hän kuului Jorma Ollilan tukimiehiin.
Ehrnrooth erosi 1991 Teollisuuden keskusliiton TKL:n hallituksen puheenjohtajan paikalta vastalauseena Ahon hallituksen kovan markan politiikalle. Syksyllä 1991 markka päästettiin kellumaan.selvennä Ehrnrooth oli vuosina 1993–1997 European Round Table of Industrialists -ryhmän jäsen.
Vuonna 2013 paljastui, että Ehrnroothilla oli ollut EU:n veroparatiisissa liechtensteinilaisessa LGT-pankissa tili, jolle oli talletettu yli kymmenen miljoonaa euroa. Hän sai Suomen verottajalta vaatimuksen jälkiverotuksesta, mutta kiisti omistaneensa tämän rahasumman.
Ehrnrooth kuoli äkilliseen sairauskohtaukseen Mallorcan-kodissaan 84-vuotiaana heinäkuussa 2015. Hänet haudattiin Janakkalan Pyhän Laurin kirkon hautausmaalle omasta toiveestaan, sillä hänen omistamansa Vanantaan kartanon edellisetkin omistajat on haudattu sinne.
Aiheesta muualla

Rahasuku. Ylen Elävä arkisto.
Ehrnrooth, Göran Albert Casimir hakuteoksessa Uppslagsverket Finland (2012). (ruotsiksi)
Verneri Vähäkangas

| Verneri Vähäkangas> Henkilötiedot |
| --- | --- |
Syntynyt: 17. huhtikuuta 1998 (ikä 26) Mustasaari, Suomi
Kansalaisuus:   Suomi
Jääkiekkoilija
Lempinimi:  El nino
Pelipaikka:  vasen laitahyökkääjä
Maila:  vasen
Pituus:  175 cm
Paino:  75 kg
Seura
Seura:  Sport
Sarja:  SM-liiga
Pelinumero:  61
Pelaajaura
Pääsarjaura:  2016–
Verneri Vähäkangas (s. 17. huhtikuuta 1998 Mustasaari) on uransa lopettanut suomalainen jääkiekkoilija, joka edusti SM-liigajoukkue Vaasan Sportia. Hän oli pelipaikaltaan vasen laitahyökkääjä. Vähäkangas pelasi lähinnä A-nuorissa.
Ura > Seuraura

Vähäkangas on Vaasan Sportin oma kasvatti. Hän oli kaudella 2013–2014 B-nuorten Mestiksessä joukkueensa paras maalintekijä 23 osumallaan. Kaudella 2014–2015 Vähäkangas pelasi polvivamman vuoksi vain kymmenen ottelua. Kaudella 2015–2016 hän oli Sportin paras pistemies ja syöttäjä tehoilla 12+21=33.
Vähäkangas pelasi kaudella 2016–2017 Sportin SM-liigajoukkueessa harjoitusotteluita. Liigadebyyttinsä hän teki 10. joulukuuta 2016 Saimaan Palloa vastaan. Vähäkangas sai ottelussa jääaikaa 10.09 minuuttia. Hän sai myös syöttöpisteen Markus Kankaanperän tekemään maaliin. Vähäkangas pelasi kauden aikana SM-liigassa kuusi runkosarjaottelua.
Kaudella 2017–2018 Vähäkangas jatkoi Sportin SM-liigaringissä, mutta hän ei pelannut kauden aikana kuitenkaan otteluakaan myöskään seuran A-nuorissa loukkaantumisen vuoksi.
Ura > Maajoukkueura

Vähäkangas on pelannut neljä poikien maaottelua.
Veselin Tsinzov

| Veselin Tsinzov |
| --- | --- |

Henkilötiedot
Syntynyt: 29. heinäkuuta 1986 (ikä 38) Samokov, Bulgaria
Uran tiedot
Lempinimi:  Vesko
Seura:   Alexander Logistics
Laji:  maastohiihto 
Maailmancup
Kaudet:  2007-
Voitot:  0
Palkintokorokkeella:  0
 Tietolaatikko päivitetty 3. tammikuuta 2015 
Veselin Tsinzov (bulg. Веселин Цинзов; s. 29. heinäkuuta 1986 Samokov) on bulgarialainen maastohiihtäjä. Tsinzov edustaa seuratasolla Alexander Logisticsia.
Tsinzov debytoi maastohiihdon maailmancupissa joulukuussa 2007 Rukalla ollen 15 kilometrin perinteisen hiihtotavan kilpailussa 84. Ensimmäiset maailmancupin pisteensä hän saavutti tammikuussa 2010 Rybinskin 30 kilometrin kilpailusta sijoituttuaan sijalle 21. Tsinzovin paras sijoitus maailmancupin osakilpailussa on 14. sija, jonka hän saavutti Szklarska Poreban 15 kilometrin perinteisen hiihtotavan kilpailusta tammikuussa 2014.
Tsinzov on osallistunut kaksiin talviolympialaisiin vuosina 2010 ja 2014. Hänen paras henkilökohtainen sijoituksensa on 41. sija vuoden 2015 kisojen 15 kilometriltä Sotšista. Samojen kisojen joukkuesprintissä hän oli 19. Tsinzov on osallistunut myös viisiin MM-kilpailuihin, jossa hänen paras sijoituksensa on niin ikään 41. sija vuoden 2009 MM-kisojen 50 kilometriltä.
Käännös suomeksi
Vertaileva oikeustiede

Vertaileva oikeustiede eli oikeusvertailu on oikeustieteen osa, joka tutkii kahden tai usean valtion oikeusjärjestyksiä rinnakkain. Se kuvaa ja käsittelee samanaikaisesti asioita eri oikeusjärjestysten perusteella. Se voi esimerkiksi selvittää, mitä vaikutteita jonkin maan oikeusjärjestelmä on saanut muiden maiden oikeudesta tai pyrkii saamaan selkoa, mistä johtuu eri valtioiden oikeussäännösten erot. Vertailevaa tutkimusta käytetään muun muassa valmisteltaessa uutta lainsäädäntöä tai pyrittäessä yhtenäistämään eri maiden lakeja. Sen avulla pystytään myös poistamaan kansainvälisessä yhteistoiminnassa ilmeneviä väärinkäsityksiä ja kehittämään yhteisymmärrystä. Vertailevalla oikeustieteellä on yhtymäkohtia kansainväliseen yksityisoikeuteen ja oikeushistoriaan, joka vertailee entistä ja nykyistä oikeutta. Koska useat eurooppalaiset oikeusjärjestelmät ovat saaneet vaikutteita roomalaisesta oikeudesta, on sillä monia kosketuksia myös roomalaiseen oikeuteen.
Victor Larsen

| Victor Larsen> Tanskan liikenne- ja viestintäministeri |
| --- | --- |
 Erik Eriksenin hallitus 30. lokakuuta 1950 – 24. huhtikuuta 1952  
Edeltäjä:  Frede Nielsen
Seuraaja:  Jørgen Jørgensen
Kansankäräjäedustaja
 1935–1952  
Henkilötiedot
Syntynyt: 25. helmikuuta 1890 Nørre Alslev, Tanska
Kuollut: 24. huhtikuuta 1952 (62 vuotta) Brarup, Tanska
Ammatti:  opettaja, poliitikko
Tiedot
Puolue:  Konservatiivinen kansanpuolue
Otto Victor Larsen (25. helmikuuta 1890 Nørre Alslev – 24. huhtikuuta 1952 Brarup) oli tanskalainen opettaja ja konservatiivisen kansanpuolueen poliitikko. Hän istui kansakäräjillä vuosina 1935–1952 ja toimi Tanskan liikenne- ja viestintäministerinä 1950–1952.